**KUTSESTANDARD**

**Tantsuspetsialist, tase 5**

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Tantsuspetsialist, tase 5* | *5* |
| **Võimalikud spetsialiseerumised ja nimetused kutsetunnistusel** |
| **Spetsialiseerumine** | **Nimetus kutsetunnistusel** |
| Eesti rahvatants | Tantsuspetsialist, tase 5Eesti rahvatants |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Tantsuspetsialist on loominguline töötaja, kes õpetamise ja/või tantsuloome kaudu väärtustab ning arendab tantsukunsti ja -haridust. Tantsuspetsialist arendab tantsutehnikat ja etendamise oskust; loovust ja eneseväljendust; mõtestamise oskust ja kultuuriteadlikkust.Tantsuspetsialist, tase 5 on vähese kogemusega ja töötab iseseisvalt.Kutsealal tegutsevad katantsuspetsialist, tase 4, kes on vähese kogemusega ja vajab juhendamist;tantsuspetsialist, tase 6, kes tegutseb iseseisvalt uudsetes ja keerulistes olukordades, tal on erialane väljaõpe või pikaajaline (kompetentside kujunemiseks vajalik) töökogemus;tantsuspetsialist, tase 7, kes on valdkonna arendaja (nt koolitab, on mentoriks), teeb lavastusi, koreograafiaid, viib läbi valdkondlikke projekte;tantsuspetsialist, tase 8, kes on valdkonna eestvedaja, kogukonna looja, laiaulatusliku mõjuga valdkonna arendaja.Tööaeg on paindlik, võib sisaldada töötamist puhkepäevadel ja pühade ajal. Töö on füüsilist ja vaimset pingutust nõudev, riskiteguriks on vigastuste oht. Töövahenditeks on tantsustiilist lähtuvalt sobivad jalanõud, riietus, rekvisiidid ja vahendid, muusikat mängiv seade või instrument ning infotehnoloogilised vahendid. |
| **A.2. Tööosad** |
| **Kohustuslikud tööosad**A.2.1. Tantsuks sobiva keskkonna loomineA.2.2. Loome- ja õppeprotsessi juhtimine |
| **Spetsialiseerumisega seotud tööosa** |
| **Eesti rahvatants**A.2.3. Eesti rahvatants |
| **A.3. Kutsealane ettevalmistus** |
| Tantsuspetsialist, tase 5 on vähemalt keskharidusega, kutsealane kompetentsus on omandatud töö käigus ning ta on läbinud erialase täienduskoolituse. |
| **A.4. Enamlevinud ametinimetused** |
| Tantsuõpetaja, tantsuspetsialist, tantsuringi juhendaja, tantsurühma juhendaja, liikumisjuht |
| **A.5. Regulatsioonid kutsealal tegutsemiseks** |
| Regulatsioon puudub. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab. Oskus töötada andmemahtudega, teisendada neid arusaadavateks mõisteteks ja aru saada andmetepõhisest otsustamisest.Suhtlemisoskus.Oskus kriitiliselt hinnata ja luua meediasisu ning kasutada seda veenvaks kommunikatsiooniks.Oskus ja tahe kogu aeg õppida midagi uut ning võime mõtestada ja väärtustada õpitu sisulist tähendust.Oskus asjakohaselt reageerida ootamatutele situatsioonidele ja muutustele.Enesejuhtimise oskused, sh info filtreerimine tähtsuse järgi, koormuse ohjamine jne.Oskus töötada tulemuslikult erinevates (ka virtuaalsetes) töörühmades, hoida inimesi pühendunud ja motiveeritud ning tekitada neis kollektiivi tunnet.Oskus elada ja tegutseda loodust ja keskkonda säästes. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Tantsuspetsialist, tase 5 kutse koosneb üldoskustest, kohustuslikest ja spetsialiseerumisega seotud kompetentsidest. Kutse taotlemisel on nõutav üldoskuste (B.2), kohustuslike kompetentside B.3.1, B.3.2 ja B.3.4 tõendamine ning spetsialiseerumiseks eesti rahvatantsule tuleb tõendada kõik kompetentsid. |
| **Kvalifikatsiooninõuded kutse taotlemisel ja kutse taastõendamisel** |
| **Nõuded kutse taotlemisel**1. Keskharidus
2. Kutsealane kompetentsus on omandatud tantsualase õppe ja töökogemuse kaudu
3. Erialase koolituse läbimine kogumahus vähemalt 90 akadeemilist tundi viimase 5 aasta jooksul

**Nõuded kutse taastõendamisel**1. Taastõendatava kutsega seotud töökogemus
2. Eelnevalt väljastatud sama või võrdsustatud taseme kutse, mille kehtivuse lõpust ei ole möödunud rohkem kui 18 kuud
 |

|  |
| --- |
| **B.2. Tantsuspetsialist, tase 5,üldoskused**  |
| Enesejuhtimisoskused1. Järgib oma tegevuses nii isiklikke, ühiskondlikke kui ka organisatsiooni väärtusi ja põhimõtteid.
2. Juhindub oma töös ja kutsealases tegevuses tantsuspetsialisti heast tavast (lisa 1).
3. Järgib oma tegudes õige ja vale üldtunnustatud põhimõtteid, käitub teiste inimestega ja tööülesandeid täites viisakalt, ausalt, õiglaselt, läbipaistvalt ja erapooletult.
4. Austab teiste väärikust ja privaatsust, kaitseb nende konfidentsiaalset teavet.
5. Austab oma ja teiste kultuuride, religioonide, identiteedi jm väärtusi ja norme ning arvestab oma tegevuses nendega.
6. Seisab rahulikult, viisakalt ja väärikalt oma põhimõtete, ideede ja õiguste eest.
7. Säilitab keerukates olukordades rahu ega kaota enesekontrolli.
8. Tuleb toime ebaühtlase töökoormusega. Talub koormuse ajutisi kõikumisi (sh ületunnitöö ja töötaolek).
9. Järgib tööd tehes asjakohaseid juhiseid, nõudeid, eeskirju, õigusakte, standardeid jmt.
10. Tuleb toime varieeruvusega. Reageerib muutustele ja ootamatustele adekvaatselt ja asjalikult.
11. Väldib vaimset heaolu ähvardavaid ohte (nt digitehnoloogia liigne kasutamine, töö- ja eraelu tasakaalust välja viimine) ning arvestab halbade harjumuste mõjuga iseendale ja teistele.
12. Mõistab ületöötamisega kaasnevaid riske ning puhkamise olulisust nii vaimse kui ka füüsilise tervise toetamisel. Teeb regulaarselt lühemaid puhkepause tööpäeva sees ning peab kinni üldtunnustatud puhkamissoovitustest nädala ja aasta lõikes.

Lävimisoskused1. Kasutab oma töös arvutit infotöötluse, ohutuse ja kommunikatsiooni jaoks algtasemel (lisa 2 − digipädevuste enesehindamisskaala).
2. Toob tasakaalukalt, põhjendatult ja selgelt välja teise tegevuse positiivsed ja negatiivsed aspektid, toetades konstruktiivselt paremate lahenduste leidmist.
3. Teeb ühiste eesmärkide nimel tõhusat koostööd, mõistes oma ja kolleegide rolli meeskonnas ning käitudes usaldusväärselt ja koostööd soodustavalt.
4. Küsib oma tegevuse või teadmiste kohta tagasisidet teiselt inimeselt (nt kolleeg, ülemus, koostööpartner) või institutsioonilt, et täiendada oma teadmisi ja lihvida oskusi mingi ülesandega toimetulemisel.
5. Eristab fakte hinnangutest, suhtub saadud tagasisidesse rahulikult ning võimaluse korral arvestab tagasisidega edasises tegevuses.
6. Suhtleb, vahetab teavet, peab nõu ja teeb koostööd isikute ja isikute rühmadega, et leida ühine mõistmine, leppida vajaduse korral kokku kompromissides ja tagada töö maksimaalne tõhusus.
7. Küsib abi kolleegilt, tuttavalt, võõralt inimeselt või vastavalt institutsioonilt, kui tunneb, et oma teadmistest, oskustest või võimalustest ei piisa.
8. Kuulab kõnelejat tähelepanelikult, keskendunult ja katkestamata, andes vajaduse korral oma kaasamõtlemisest märku kehakeelega, peegeldavalt, täpsustades ja kuuldut ümber sõnastades.
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Tantsuks sobiva keskkonna loomine** | **EKR tase 5** |
| Tegevusnäitajad1. Hindab füüsilise keskkonna olukorda ja sobivust erialaseks tegevuseks; loob ohutu keskkonna.
2. Loob usaldusliku, loomingulist tegevust ja koostööd soodustava õhkkonna.
3. Tantsuks sobiva keskkonna loomisel arvestab tegevuse eesmärki ja osalejate eripära.
 |
| **B.3.2. Loome- ja õppeprotsessi juhtimine** | **EKR tase 5** |
| Tegevusnäitajad1. Seab osalejatest lähtuvalt eesmärgid, valib sisu ja meetodid ning kavandab tegevused.
2. Arvestab osalejate kehaliste ja vaimsete võimetega.
3. Arendab tantsu kaudu osalejate kehalisi, vaimseid ning sotsiaalseid oskusi.
4. Viib tegevused läbi, püsides kavandatud ajagraafikus, arvestades ressursse ja osalejate valmidust.
5. Järgib tantsuspetsialisti head tava ja tutvustab osalejatele tantsukultuuri (käitumine erinevates tantsuga seotud olukordades).
6. Hindab eesmärkide saavutamist; annab osalejatele arengut toetavat tagasisidet ja on avatud dialoogiks.
7. Analüüsib ennast ja oma tööd.
 |
| TeadmisedAnatoomia, füsioloogia, kehaliste võimete arendamise kaasaegsed teooriad ja metoodikad |

**SPETSIALISEERUMISEGA SEOTUD KOMPETENTSID**

|  |
| --- |
| **Eesti rahvatants** |
| **B.3.3. Eesti rahvatants** | **EKR tase 5** |

|  |
| --- |
| Tegevusnäitajad1. Kasutab põhisamme ja -liikumisi; loeb sammustikku ja liikumisi taktiosade kaupa.
2. Eristab pärimus- ja autoritantse.
3. Kasutab eesti rahvatantsu oskussõnavara.
4. Orienteerub eesti pärimusmuusika maastikul, valib liikumisega sobiva muusika, kohandab liikumise muusikale.
5. Juhib järjepidevalt tegutsevat rahvatantsukollektiivi või assisteerib juhti.
6. Loeb väljakujooniseid, juhendab ühte rühma väljakul või kohandab rühma esinemise vastavalt olukorrale ja keskkonnale.
7. Arvestab rahvarõiva kandmise põhimõtteid ja leiab vajadusel lisainfot; väärtustab rahvarõiva kandmise kultuuri.
 |

**KUTSET LÄBIVAD KOMPETENTSID**

|  |  |
| --- | --- |
| **B.3.4. Kutset läbivad kompetentsid** | **EKR tase 5** |
| Tegevusnäitajad1. Valdab ühte või mitut tantsustiili või tantsutehnikat, sh kasutab erialast terminoloogiat; hoiab end kursis valdkondlike traditsioonide ja uuendustega.
2. Orienteerub muusikas vastavalt tantsustiili eripärale ja vajadustele.
3. Kasutab teadlikult verbaalset ja mitteverbaalset suhtlemisviisi, lähtuvalt kaaslastest ja olukorrast.
4. Osutab esmaabi haigetele või vigastatud isikutele.
5. Suhtub vastutustundlikult elukeskkonda ning elab ja tegutseb loodust ja keskkonda säästes.
 |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Sille Kapper-Tiisler – Tallinna Ülikooli Balti filmi, meedia ja kunstide instituutHeili Lindepuu – Ilieh teater ja koolituskeskusJane Miller-Pärnamägi – Eesti Tantsuhuvihariduse Liit, Eesti TantsuagentuurErika Põlendik – Eesti Rahvatantsu ja Rahvamuusika SeltsKarin Soosalu – Eesti Rahvatantsu ja Rahvamuusika SeltsAnu Sööt – Tartu Ülikooli Viljandi KultuuriakadeemiaAnne Tamm-Kivimets – Eesti Tantsukunsti ja Tantsuhariduse Liit, MTÜ Just TantsMaria Uppin-Sarv – Eesti Rahvatantsuansamblite Liit |
| 1. Kutsestandardi kinnitaja
 | Kultuuri kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 |  |
| 1. Viide ametite klassifikaatorile (ISCO 08)
 | 2653 Tantsijad ja koreograafid |
| 1. Viide Euroopa kvalifikatsiooniraamistikule (EQF)
 | 5 |
| **C.2. Kutse nimetus võõrkeeles** |
| Inglise keeles: *Dance specialist, Folk dance specialist, level 5* |
| Vene keeles: *Специалист пo танцу, Cпециалист народнoго танца* |
| **C.3. Lisad** |
| Lisa 1. Tantsuspetsialisti hea tavaLisa 2. Digipädevuste enesehindamisskaalaLisa 3. Kutsestandardis kasutatud terminid |